Kenan Hasagić

Kenan Hasagić (rođen 1. februara 1980.  u Kaknju, Bosna i Hercegovina) je bivšu bosanskohercegovački nogometni golman i trenutni trener golmana u reprezentaciji BiH. Prije toga je trenirao Mladost, Tuzla City i Željezničar. Nogometnu karijeru je počeo u FK Rudar Kakanj, a završio je igrajući za  İstanbul Başakşehir.

Klupska karijera

Hasagić je svoju karijeru započeo u klubu FK Rudar Kakanj u BH Premier ligi za koji je debitovao sa samo 16 godina. Zbog velikog talenta prodat je austrijskom klubu SK Vorwärts Steyr, gdje je ostao jednu godinu. 1999. godine prešao je u turski klub Altay SK. Zatim se 2001. vratio u Bosnu i Hercegovinu u fudbalski klub NK Bosna Visoko. U 2003. Hasagić je potpiso ugovor sa FK Željezničarom. Zbog odličnih nastupa u dresu Željezničara postao je prvi golman bosanskohercegovačke fudbalske reprezentacije. Poslije dvije godine igrajuči za Željezničar, prešao je u turski klub Gaziantepspor, nakon čega 2007. prelazi u Istanbul BB za koji i danas nastupa.

 Reprezentacija 
Za reprezentaciju BiH debitovao je 12. februara 2003. na utakmici između Velsa i Bosne i Hercegovine, koja se završila nerješenim rezultatom 2-2. Za reprezentaciju je nastupio u 44 utakmice. Zadnji nastup za reprezentaciju BiH je imao u oktobru 2011. protiv reprezentacije Francuske u kvalifikacijama za Evropsko prvenstvo.

 Reference 

Vanjski linkovi
 Profil na tff
 Profil na national-football-teams
 Profil na Transfermarkt.de 

Kategorija:Rođeni 1980.
Kategorija:Živi ljudi
Kategorija:Biografije, Kakanj
Kategorija:Bosanskohercegovački nogometaši
Kategorija:Bosanskohercegovački treneri
Kategorija:Nogometaši Željezničara
Kategorija:Nogometni golmani
Kategorija:Bosanskohercegovački sportisti 21. vijeka
Kategorija:Nogometaši Gaziantepspora
Kategorija:Nogometaši İstanbul Başakşehira
Kategorija:Nogometaši Mladosti Doboj Kakanj